**4. sz. Melléklet**

**a Csongrád-Csanád Megyei Önkormányzat Közgyűlés Elnöke**

**5/2020. (VI.15.) önkormányzati rendeletéhez**

**A CSONGRÁD-CSANÁD MEGYEI KÖZGYŰLÉS BIZOTTSÁGAINAK**

**SZERVEZETE ÉS FELADATAI**

**Terület,- Gazdaság- és Turizmusfejlesztési Bizottság**

Létszáma: elnök, 1 alelnök, 4 képviselő tag, 2 nem képviselő tag

I. Feladatai:

1) részt vesz a közgyűlésnek a megye települési önkormányzataival kötendő - a bizottság

feladatkörével összefüggő - együttműködési megállapodásai előkészítésében, azok

megvalósításában,

2) a települési önkormányzatok részére igény szerint szakmai segítséget nyújt, illetve

együttműködik a hasonló célra alakult bizottságokkal,

3) feladatai ellátása során együttműködik Szeged és Hódmezővásárhely megyei jogú

városok illetékes bizottságaival,

4) közreműködik a kötelezően ellátandó megyei önkormányzati feladatok

összehangolásában, azok és a megyei gazdaságfejlesztési és foglalkoztatáspolitikai

koncepciók összhangjának biztosításában,

5) együttműködik a megye gazdasági szereplőivel, a gazdasági kamarákkal,

6) közreműködik a megye területére, vagy egyes térségeire vonatkozó területrendezési

tervek készítésében,

7) közreműködik az épített és természeti környezet védelmével kapcsolatos feladatok

összehangolásában,

8) figyelemmel kíséri a területi információs rendszer kialakítását, működését,

9) figyelemmel kíséri a területi folyamatokat, elemzi és értékeli: a társadalom, a gazdaság, az

infrastrukturális ellátás, a környezet- és természetvédelem helyzetét és kezdeményezi az

információk nyilvánosságra hozatalát,

10) véleményezi a DKMT programjában szereplő területfejlesztéssel kapcsolatos kérdéseket,

figyelemmel kíséri az önkormányzati rendszer átszervezését, és szükség szerint

kezdeményezésre vagy intézkedésre vonatkozó javaslatot tesz a közgyűlés szerveinek.

11) segíti az információgyűjtést a területi tervek készítéséhez,

12) koordinálja az együttműködést a települési önkormányzatokkal,

13) segíti a Központi Statisztikai Hivatal munkáját a területi információs rendszer kialakításában és működtetésében,

14) véleményezi a megye települési önkormányzatai felkérése alapján a települések fejlesztési tevékenységét,

II. A Bizottság véleményével együtt terjeszthetők a közgyűlés elé az alábbi előterjesztések:

1) gazdasági program,

2) közgyűlés éves munkaterve,

3*)* az önkormányzati belső ellenőrzés stratégiai terve és éves ellenőrzési terve,

4) az önkormányzati belső ellenőrzés éves jelentése,

5) költségvetési rendelet-tervezet,

6) a megyei területrendezési terv és az egyéb területrendezési tervek jóváhagyására

vonatkozó előterjesztések,

7) a megyei közgyűlés napirendjére kerülő területfejlesztési koncepciók, fejlesztési

programok,

8) a megye területén működő, területfejlesztésben érintett szervekkel, szervezetekkel

együttműködési megállapodás.

**Pénzügyi és Gazdasági Bizottság**

Létszáma: elnök, 1 alelnök, 3 képviselő tag.

I. Feladatai:

1) közreműködik az éves költségvetési javaslat kidolgozásában, a

költségvetési rendelet megalkotásában,

2) közreműködik a megyei önkormányzat éves költségvetésének zárszámadása

előkészítésében, véleményezi az előterjesztést,

3) részt vesz az éves költségvetési beszámolók összeállításában, a gazdálkodási

folyamatok értékelésében,

4) vizsgálja és vizsgáltatja a gazdálkodás hatékonyságát és ennek alapján javaslatot tesz a

közgyűlésnek,

5) figyelemmel kíséri a hivatalnál a költségvetési bevételek alakulását,

különös tekintettel a saját bevételekre,

6) segíti az éves költségvetési rendelet módosításának előkészítését,

7) segíti az átmeneti gazdálkodásról szóló rendelettervezet elkészítését,

8) közreműködik közalapítványok létrehozásában, alapítványi pénzek fogadásában,

9) a települési önkormányzatok részére - igény szerint - szakmai segítséget nyújt, illetve

együttműködik a hasonló célra alakult bizottságokkal,

10) közreműködik a közgyűlés gazdasági programjának - különösen a bizottság feladatkörébe

tartozó részei - kialakításában, az abban foglaltak megvalósításában,

11) közreműködik az önkormányzati rendeletek tervezeteinek kidolgozásában, a működési

területet érintő felterjesztési ügyekben,

12) feladatai ellátása során együttműködik Szeged és Hódmezővásárhely megyei jogú

városok illetékes bizottságaival,

13) gyakorolja a közgyűlés által átruházott feladat- és hatásköröket,

14) Véleményezi – elnöki előterjesztés alapján - az önkormányzat által fenntartott

költségvetési szervek európai vonatkozású nemzetközi kapcsolatok, valamint a határon túli

magyarokkal fenntartott kapcsolatok kezdeményezését, létesítését és fenntartását,

15) Gyakorolja a Csongrád Megyei Önkormányzat vagyonáról szóló rendeletében meghatározott feladatokat**.**

16) kapcsolatot tart a megyében működő központi irányítású szervekkel,

17) részt vesz a feladatkörét érintő közgyűlési előterjesztések előkészítésében,

véleményezésében,

18) részt vesz a közgyűlésnek a megye települési önkormányzataival kötendő - a bizottság

feladatkörével összefüggő - együttműködési megállapodásai előkészítésében, azok

megvalósításában,

19) a feladatkörébe tartozó területeken állást foglal és javaslatot tesz a közgyűlés nemzetközi

kapcsolatainak alakítására, közreműködik a kapcsolatok ápolásában,

20) közreműködik és ellenőrzést végez a beruházás tervezésének megkezdésétől az előkészítésben.

II. A Bizottság véleményével együtt terjeszthetők a közgyűlés elé az alábbi előterjesztések:

1) véleményezi az általános és céltartalék felhasználására vonatkozó javaslatot,

2) gazdasági program,

3) közgyűlés éves munkaterve,

4) az önkormányzati belső ellenőrzés stratégiai terve és éves ellenőrzési terve

5) az önkormányzati belső ellenőrzés éves jelentése,

6) költségvetési javaslat, költségvetési rendelet-tervezet,

költségvetési beszámoló,

7) zárszámadás, ennek keretében a pénzmaradvány felhasználása,

8) átmeneti gazdálkodásról szóló rendelet,

9) önkormányzati vagyongazdálkodási ügyek.

**Ügyrendi és Jogi Bizottság**

Létszáma: elnök, 1 alelnök, 3 képviselő tag, 1 nem képviselő tag.

I. Feladatai:

1) lebonyolítja a közgyűlés titkos szavazásait, választás, kinevezés és vezetői megbízás esetén

ellenőrzi a szavazás érvényességét,

2) közreműködik a szervezeti és működési szabályzat kidolgozásában, figyelemmel kíséri a

hatályosulást, a módosításokra, kiegészítésekre vonatkozó javaslatokat értékeli,

3) közreműködik az önkormányzati hivatal ügyrendjének és működési szabályzatának

kidolgozásában, folyamatosan figyelemmel kíséri a megvalósulást,

4) közreműködik az önkormányzati rendeletek tervezeteinek kidolgozásában, a működési

területét érintő felterjesztési ügyekben,

5) ellenőrzi a közgyűlési rendeletek és határozatok végrehajtását a megyei önkormányzati

szerveknél,

6) kivizsgálja az önkormányzati képviselővel szemben, az összeférhetetlenség megállapítására

irányuló kezdeményezést,

7) nyilvántartja és ellenőrzi az önkormányzati képviselő és a vele közös háztartásban élő

házas- vagy élettársa, valamint gyermeke vagyonnyilatkozatát,

8) részt vesz a közgyűlésnek a megye települési önkormányzataival kötendő együttműködési

megállapodásai előkészítésében, a megvalósításban,

9) a települési önkormányzatok részére igény szerint szakmai segítséget nyújt, illetve

együttműködik a hasonló célra alakult bizottságokkal,

10) közreműködik a közgyűlés gazdasági programjának kialakításában az abban foglaltak

megvalósításában,

11) feladatai ellátása során együttműködik Szeged és Hódmezővásárhely megyei jogú

városok illetékes bizottságaival,

12) javaslatot tesz a közgyűlés elnöke - jutalmának megállapítása érdekében kitűzendő -

teljesítmény feladatai meghatározására,

13) gyakorolja a közgyűlés által átruházott feladat- és hatásköröket,

14) közreműködik a közgyűlés felkérése alapján tisztségviselők fegyelmi ügyeiben,

15) összeállítja és előterjeszti a Csongrád-Csanád Megyei Közgyűlés munkatervét**.**

16) kapcsolatot tart a Területi Nemzetiségi Önkormányzatokkal, valamint a megyei területi

illetékességgel működő nemzetiségi érdekvédelmi szervezetekkel,

17) figyelemmel kíséri a megyében élő nemzetiségek társadalmi helyzetét, jogaik

érvényesülését,

18) segíti a nemzeti, etnikai közösségi lét fennmaradását, az önazonosság megőrzését,

19) együttműködést kezdeményez és tart fenn a megyében a nemzetiségek szervezeteivel,

20) javaslatokat tesz a nemzetiségek helyzetének javítására irányuló döntések meghozatalára,

21) figyelemmel kíséri a nemzetiségek helyzetének javítását szolgáló pályázati lehetőségeket

és arról az érdekelteket tájékoztatja.

II. A Bizottság véleményével együtt terjeszthetők a közgyűlés elé az alábbi előterjesztések:

1) gazdasági program,

2) közgyűlés munkaterve, ellenőrzési terve,

3) közgyűlés éves munkaterve,

4) az önkormányzati belső ellenőrzés stratégiai terve és éves ellenőrzési terve,

5) az önkormányzati belső ellenőrzés éves jelentése,

6) törvényességi szempontból a közgyűlés hatáskörébe tartozó személyi ügyek,

7) az önkormányzat hivatalának szervezeti felépítésére vonatkozó javaslatok,

8) rendelet-tervezetek,

9) a szervezeti és működési szabályzat,

10) a hivatal ügyrendje és működési szabályzata.